ఇస్లామాబాద్, నవంబరు 5:ఐఎస్ఐ అధికారి కిడ్నాప్, హత్య కేసులో పాకిస్థాన్ సీనియర్ జర్నలిస్టు హమీద్ మిర్పై పోలీసులు కేసు నమోదు చేశారు. ఐఎస్ఐ అధికారి ఖలీద్ ఖ్వాజా, రిటైర్డ్ కల్నల్ ఇమామ్, బ్రిటిష్ జర్నలిస్టు అసద్ ఖురేషీ, డ్రైవర్ రుస్తమ్ ఖాన్ను 2010లో తీవ్రవాదులు కిడ్నాప్ చేశారు. ఖ్వాజాను, ఇమామ్ను హత్య చేసిన తీవ్రవాదులు.. ఖురేషీ, ఖాన్ను విడిచిపెట్టారు. అయితే.. తన భర్త కిడ్నాప్ తో హామీద్మిర్కు సంబంధం ఉందని ఖలీద్ ఖ్వాజా భార్య షామియామా దాదాపు ఏడేళ్ల తర్వాత శనివారం పోలీసులకు ఫిర్యాదు చేశారు. ఆమె ఫిర్యాదు మేరకు పోలీసులు కేసు నమోదు చేశారు. ఈ కేసులో తాను నిర్దోషినని 2010లోనే కోర్టు తీర్పు చెప్పిందని హమీద్ గుర్తుచేశారు. తన నోరు నొక్కేందుకే ఉద్దేశపూర్వకంగా ఇటువంటి కేసులు పెడుతున్నారని ఆరోపించారు.
islamabad, navambaru 5:isi adhikari kidnap, hatya kesulo pakisthan seanier jarnalistu hameed mirpai poliisulu kesu namodu chesaru. isi adhikari khalid khwaja, retired kalnal imam, british jarnalistu asad khureshi, driver rustam khannu 2010loo teevravaadulu kidnap chesaru. khwajanu, imaamnu hatya chesina teevravaadulu.. khureshi, khannu vidichipettaaru. ayithe.. tana bharta kidnap thoo hamidmirku sambandham undani khalid khwaja bharya shamiama daadaapu edella tarvaata sanivaaram polisulaku firyaadu chesaru. aame firyaadu meraku poliisulu kesu namodu chesaru. ee kesulo taanu nirdoshinani 2010lone kortu teerpu cheppindani hameed gurtuchesaaru. tana noru nokkenduke uddesapurvakamgaa ituvanti kesulu pedutunnaarani aaropinchaaru.